สวัสดีค่ะ หนูอายุ25ปี ทุกเดือนที่ไข่ตกจะมีสิวอักเสบและสิวเม็ดเล็กๆขึ้น พร้อมทิ้งรอยแผลเป็นทุกเดือน รวมถึงเวลากลางคืนจนถึงตื่นนอนตัวจะร้อนแต่ไม่มีไข้ จะเป็นแบบนี้ตลอดช่วงไข่ตก หนูควรจะทานยาคุมเพื่อรักสาสิวดีไหมค่ะ ตอนนี้รอยสิวเก่ายังไม่หายพอจะครบเดือนรอยสิวใหม่เริ่มมาอีกแล้ว ส่วนใหญ่สิวจะขึ้นทางใบหน้าด้านซ้ายบริเวณคางจะขึ้นบ่อยมาก ด้านขวานานๆๆจะขึ้นทีค่ะ
สวัสดีค่ะ สิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลัง โดยสิวอาจสัมพันธ์กับอิทธิพลของฮอร์โมนได้ในผู้หญิง จึงได้มีการนำยาคุมมาใช้เพื่อปรับฮอร์โมนให้สม่ำเสมอ และทำให้การผลิตไขมัน จากต่อมไขมันใต้ผิวหนังลดลง ซึ่งช่วยลดการเกิดสิวเพื่อการรักษาสิวได้ ในกรณีที่เป็นสิวจากฮอร์โมนการรับประทานยาคุมเพื่อรักษาสิว ต้องรับประทานยาคุมชนิดฮอร์โมนรวม ซึ่งมีส่วนผสมของทั้งฮอร์โมนเอสโตรเจนและฮอร์โมนโปรเจสเตอโรนเท่านั้น และต้องไม่มีข้อห้ามในการใช้ยาฮอร์โมนรวม จึงแนะนำปรึกษาแพทย์และเภสัชกรก่อนใช้ยา โดยควรแจ้งให้แพทย์ทราบถึงประวัติการเจ็บป่วยต่าง ๆ และถ้ามีปัญหาสุขภาพบางชนิดก็ไม่ควรใช้ยาคุม โดยแพทย์อาจแนะนำให้รักษาสิวด้วยวิธีอื่นแทนอ่านเพิ่มเติม